Contingut
Índex 🔎︎

# Edició de corbes

Un segment de línia corba consisteix en dos punts de dades (extrems) i dos punts de control (anses). Una línia de control connecta un punt de control amb un punt de dades. Podeu canviar la forma d'una corba convertint un punt de dades en un tipus diferent, o bé arrossegant els punts de control cap a una altra ubicació.

També podeu modificar les propietats de la línia seleccionant-la i triant Format ▸ Línia.

Per a visualitzar els punts de dades i els punts de control d'una línia corba, seleccioneu-la i feu clic a la icona Punts de la barra Dibuix. Els punts de dades es representen per mitjà de quadrats i els punts de control, per mitjà de cercles. Un punt de control es pot superposar a un punt de dades.

### Per ajustar un segment de línia corba:

1. Seleccioneu una línia corba i feu clic a la icona Punts de la barra d'eines Dibuix.

2. Feu una de les accions següents:

- Arrossegueu un punt de dades per redimensionar la línia. Si un punt de control se superposa a un punt de dades, arrossegueu el punt de control fins que pugueu veure el punt de dades, i després arrossegueu el punt de dades.

- Arrossegueu un punt de control. La corba es desplaça en la direcció en què arrossegueu el punt.

### Per dividir una línia corba:

Només podeu dividir una línia corba que tingui tres punts de dades o més.

1. Seleccioneu una línia corba i feu clic a la icona Punts de la barra d'eines Dibuix.

2. Seleccioneu un punt de dades i després feu clic a la icona Divideix la corba de la barra Edita els punts.

### Per a crear una forma tancada:

1. Seleccioneu una línia corba i feu clic a la icona Punts de la barra d'eines Dibuix.

2. A la barra Edita els punts, feu clic a la icona Tanca Bézier.

### Per a convertir un punt de dades en una línia corba:

1. Seleccioneu una línia corba i feu clic a la icona Punts de la barra d'eines Dibuix.

2. Feu clic al punt de dades que vulgueu convertir i feu una de les accions següents:

- Per a convertir el punt de dades en un punt suau, feu clic a la icona Transició suau de la barra Edita els punts.

- Per a convertir el punt de dades en un punt simètric, feu clic a la icona Transició simètrica de la barra Edita els punts.

- Per a convertir el punt de dades en un punt de cantonada, feu clic a la icona Punt de cantonada de la barra Edita els punts.

### Per a afegir un punt de dades:

1. Seleccioneu una línia corba i feu clic a la icona Punts de la barra d'eines Dibuix.

2. A la barra Edita els punts, feu clic a la icona Insereix punts.

3. Feu clic a la línia on vulgueu afegir el punt i arrossegueu-la fins a una distància curta.

Si un punt de dades no té un punt de control, seleccioneu el punt de dades i feu clic a la icona Converteix en corba de la barra Edita els punts.

### Per suprimir un punt de dades:

1. Seleccioneu una línia corba i feu clic a la icona Punts de la barra d'eines Dibuix.

2. Feu clic al punt que voleu suprimir.

3. A la barra Edita els punts, feu clic a la icona Suprimeix els punts.

Temes relacionats

Barra Edita els punts

Dibuix de corbes

Conversió d'imatges de mapes de bits en gràfics vectorials

Conversió d'objectes 2D en corbes, polígons i objectes 3D

Conversió de caràcters de text en objectes de dibuix